b'\n_START_ARTICLE_\nMilo Yiannopoulos\n_START_PARAGRAPH_\nMilo Yiannopoulos (s\xc3\xbcndinud 18. oktoobril 1984) on Briti poliitiline kommentaator ja kirjanik._NEWLINE_Ta on avalikult gei ja mehega abielus, aga kritiseerinud ka geiliikumist. Samuti suhtub kriitiliselt islamisse ja feminismi. Teda on seostatud alternatiivse parempoolsusega. Yiannopoulos on entusiastlik Donald Trumpi pooldaja (kuulub liikumisse Geid Trumpi Toetuseks). Yiannopoulos on katoliiklane ja ateismi kriitik, samuti on ta vastu abordile. Homoseksuaalsusse suhtub ta mitmeti. Nii leiab ta, et geina \xc3\xbcleskasvamine on enamikule inimestest "kohutavalt \xc3\xbcksildane, armetu kogemus". Kuigi ta omistab endale "fantastiliselt hea v\xc3\xa4limuse" ja peab ennast targaks ja sarmikaks, ei soovi ta isaks saada, et mitte seada s\xc3\xbc\xc3\xbctut last geim\xc3\xb5ju ohtu. Samas on ta seisukohal, et "ajalooliselt on homoseksuaalid olnud massiivselt \xc3\xbcleesindatud" nii kunstis, intellektuaalsetes valdkondades kui ka v\xc3\xb5imuringkondades, mis n\xc3\xbc\xc3\xbcd olevat muutunud, sest geidel pole enam motiivi naistega abielluda ja nii geide (kelle sperma olevat nii "v\xc3\xa4\xc3\xa4rtuslik") uus kalduvus j\xc3\xa4rglasi mitte soetada muutvat rahvastiku rumalamaks. Yiannopoulos on pahameelt p\xc3\xa4lvinud ka oma pedofiilia kohaste kommentaaridega. N\xc3\xa4iteks leidis ta, et noored poisid sellistes n\xc3\xb6 suhetes "leiavad \xc3\xbcles, kes nad on" ja et need v\xc3\xb5ivad mh anda neile "turvalisust ja ohutust". Yiannopoulos viitas, et v\xc3\xb5ib-olla on ka ta ise olnud ahistatud, aga olevat t\xc3\xa4nulik Isa Michaelile, kelleta ta ei teeks kaugeltki nii head oraalseksi, "kui teda poleks olnud". Samuti arvas ta, et ka poiss, kes on seksuaalsuhetes endast vanema nais\xc3\xb5petajaga, on ise "kiskja" sellises olukorras. Yiannopoulos on hiljem siiski selgelt r\xc3\xb5hutanud, et ei poolda laste ahistamist mitte mingil viisil. Yiannopolous on rasestumisvastaste vahendite vastane. Ta on m\xc3\xa4rkinud: "Jumalakartlikud napakad nagu mina oleme pikka aega v\xc3\xa4itnud, et pereplaneerimine, nagu abort (ehk "laste m\xc3\xb5rvamine", kui te nii eelistate), on Kuradi k\xc3\xa4tet\xc3\xb6\xc3\xb6. Nagu k\xc3\xb5ik asjad, mida Piibel laidab, viib see ainult h\xc3\xa4da ja kannatusteni - nii noorte meeste kui ka naiste jaoks." Yiannopoulos kirjutas varem Breitbart Newsile, kuid oli sunnitud tagasi astuma oma pedofiiliat puudutavate kommentaaride t\xc3\xb5ttu.'